wannaphong/clean_thaiwikipedia huggingface dataset:
# เปล้าใหญ่
เปล้าใหญ่  Roxb. ชื่ออื่นๆ เปล้าหลวง (เหนือ) เปาะ (กำแพงเพชร) ควะวู (กาญจนบุรี)เป็นพืชในวงศ์ Euphorbiaceae ใบรูปขอบขนาน รูปวงรีแกมขอบขนาน รูปไข่หรือรูปใบหอก ใบลู่ลง ใบรียาว โคนใบและปลายใบแหลมหรือมน ขอบใบจักเป็นซี่ฟันไม่สม่ำเสมอ ใบแก่ค่อนข้างเกลี้ยง หลังใบเรียบสีเขียวเข้ม ท้องใบมีขนไม่มาก  เปล้าใหญ่

เปล้าใหญ่เป็นพืชสมุนไพร มักใช้ร่วมกับเปล้าน้อย เรียกว่าเปล้าทั้งสอง ใบเป็นยาบำรุงธาตุ แก้คันตามตัว แก้ลมจุกเสียด เป็นยาบำรุงกำลัง แก้กระหาย แก้เสมหะ และลม เปลือกต้น และใบ แก้ท้องเสีย บำรุงโลหิต ยาพื้นบ้านใช้ ใบ ต้มน้ำอาบ แก้ผื่นคัน ทางจังหวัดอุบลราชธานี: ใช้ ใบ เข้ายากับสมุนไพรอื่นต้มน้ำดื่มและอาบ แก้วิงเวียน ช่วยให้เลือดไหลเวียนดี ทางจังหวัดนครราชสีมาใช้ น้ำต้มใบ ชำระล้างบาดแผล เปล้าใหญ่
 อ้างอิง
# ยาโก อัสปัส
ยาโก อัสปัส ยุงกัล (เกิดเมื่อวันที่ 1 สิงหาคม ค.ศ. 1987) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับเซลตา สโมสรในลาลิกา

เขาเริ่มต้นฟุตบอลอาชีพกับเซลตา ในปี ค.ศ. 2007 ช่วยให้ทีมเลื่อนชั้นขึ้นสู่ลาลิกาได้สำเร็จใน ฤดูกาล 2011–12 ก่อนย้ายไป ลิเวอร์พูล หลังจบฤดูกาลดังกล่าว ใยปี ค.ศ. 2014 เขาย้ายไปลงเล่นให้กับเซบิยาด้วยสัญญายืมตัว และช่วยให้ทีมขนะเลิศฤดูกาล 2014–15 อัสปัสได้ย้ายกลับมาลงเล่นให้กับเซลตาอีกครั้งในปีถัดมา ปัจจุบันเขาลงเล่นให้กับเซลตามากกว่า 400 นัด และทำมากกว่า 170 ประตูให้กับสโมสรจากกาลิเซีย

อัสปัส ลงเล่นให้กับทีมชาติสเปนมาตั้งแต่ ค.ศ. 2016 เขาเป็นส่วนหนึ่งของทีมที่แข่งขันในฟุตบอลโลก 2018 ที่ประเทศรัสเซีย และทำได้หนึ่งประตูในรอบแบ่งกลุ่มกับโมร็อกโก

 สถิติ 
 สโมสร 

สโมสรฤดูกาลลีกถ้วยทวีปทั้งหมดระดับลงเล่นประตูลงเล่นประตูลงเล่นประตูลงเล่นประตูเซลตา เบ2006–07เซกุนดาดิบิซิออน เบ21100—2112007–0832400—3242008–0931600—316ทั้งหมด841100—8411เซลตา2007–08เซกุนดาดิบิซิออน1000—102008–093200—322009–1036571—4362010–1130411—3152011–12352332—38252012–13ลาลิกา341230—3712ทั้งหมด13946144—153502013–14พรีเมียร์ลีก14011—1512014–15ลาลิกา162575ลงเล่นในยูฟ่าซูเปอร์คัพ (1) และ ยูฟ่ายูโรปาลีก (3)12610ทั้งหมด30268514111เซลตา2015–16ลาลิกา351454—40182016–1732195212ลงเล่นในยูฟ่ายูโรปาลีก549262017–18342231—37232018–19272021—29212019–2018700—187ทั้งหมด1468215812517395ทั้งหมดกับเซลตา2851282912125326145รวมทั้งหมด3991413520176451167

 ทีมชาติ 

ทีมชาติปีลงเล่นประตูสเปน2016112017622018103201910ทั้งหมด186

 ประตูในนามทีมชาติ 

 #  วันที่  สนาม  คู่แข่ง  ประตู  ผล  รายการแข่งขัน 1.  15 พฤศจิกายน 2016  Wembley Stadium, London, England    1–2  2–2  กระชับมิตร 2.  5 กันยายน 2017  Rheinpark Stadion, Vaduz, Liechtenstein    5–0  8–0  ฟุตบอลโลก 2018 รอบคัดเลือก 3.  7–0 4.  27 มีนาคม 2018  Wanda Metropolitano, Madrid, Spain    5–1  6–1 กระชับมิตร 5.  9 มิถุนายน 2018  Krasnodar Stadium, Krasnodar, Russia    1–0  1–0 6.  25 มิถุนายน 2018  Kaliningrad Stadium, Kaliningrad, Russia    2–2  2–2  ฟุตบอลโลก 2018

 เกียรติประวัติ 
เซบิยา
 ยูฟ่ายูโรปาลีก: 2014–15

รางวัลส่วนตัว
 Zarra Trophy: 2016–17, 2017–18, 2018–19
Zarra Trophy (Segunda División): 2011–12
 Best Forward (Segunda División): 2011–12
 La Liga Player of the Month: October 2016, November 2017, April 2019
 UEFA La Liga Team of The Season: 2017–18, 2018–19
# ขั้นตอนวิธีการแบ่งแยกและเอาชนะ
REDIRECT ขั้นตอนวิธีแบ่งแยกและเอาชนะ
# วงศ์ย่านตีเมีย
วงศ์ย่านตีเมีย หรือ Santalaceae เป็นวงศ์ของพืชมีดอกในอันดับSantalales ตัวอย่างเช่น ไม้จันทน์ ในปัจจุบันได้รวมวงศ์  Viscaceae เข้ามาด้วย  

สกุล

Acanthosyris
Amphorogyne
Antidaphne (previously Eremolepidaceae)
Arceuthobium (previously Viscaceae)
Buckleya
Cervantesia Ruiz & Pavón
Choretrum R.Br.
Cladomyza
Colpoon
Comandra Nutt. 
Daenikera
Dendromyza
Dendrophthora (previously Viscaceae)
Dendrotrophe
Dufrenoya
Eubrachion (previously Eremolepidaceae)
Exocarpos Pers.
Geocaulon
Ginalloa (previously Viscaceae)
Jodina
Korthalsella Tiegh.
Kunkeliella
Lepidoceras (previously Eremolepidaceae)
Leptomeria
Mida
Myoschilos
Nanodea
Nestronia
Notothixos (previously Viscaceae)
Okoubaka Pellegr. & Normand
Omphacomeria
Osyridocarpos
Osyris
Phacellaria
Phoradendron Nutt. (previously Viscaceae)
Pilgerina
Pyrularia 
Rhoiacarpos
Santalum L.
Scleropyrum
Spirogardnera
Staufferia
Thesidium
Thesium L.
Viscum L. (previously Viscaceae)

สกุลที่นำออกไป:
Anthobolus – to Opiliaceae
Arjona - to Schoepfiaceae
Quinchamalium - to Schoepfiaceae
# เทศนา พันธ์วิศวาส
เทศนา พันธ์วิศวาส (ชื่อเล่น: โอม; 14 มีนาคม พ.ศ. 2521 –) เป็นนักกีฬาแบดมินตันชายจากประเทศไทย ซึ่งเป็นผู้ที่จับคู่กับปราโมทย์ ธีระวิวัฒน์ มานานถึง 15 ปีบรรยากาศพิธีรดน้ำศพ“ปราโมทย์”เป็นไปอย่างเศร้าสลด-ลูกมีแววเล่นแบดเจริญรอยตามพ่อ รวมถึงเป็นผู้ฝึกสอนนักแบดมินตันเยาวชนทีมชาติไทย

 ประวัติ 
เทศนา พันธ์วิศวาส เป็นบุตรของ ดร.สุบรรณ์ กับทันตแพทย์หญิงดวงดำรัส พันธ์วิศวาส เทศนาเริ่มเล่นแบดมินตันเมื่ออายุ 12 ปีโดยมีชัยศักดิ์ ทองเดชศรี และจุมพล ดิสปัญญา เป็นผู้ฝึกสอน เทศนาทำหน้าที่เป็นนักกีฬาทีมชาติไทยครั้งแรกในการแข่งเอเชียนเกมส์ 1998 โดยจับคู่กับสราลีย์ ทุ่งทองคำ และสามารถเข้าถึงรอบก่อนรองชนะเลิศ ต่อมา เทศนาได้จับคู่กับปราโมทย์ ธีระวิวัฒน์ เข้าแข่งขันซีเกมส์ 1999 ในประเภทชายคู่และได้รับรางวัลเหรียญทองSport - Manager Online - โค้ชโต้ง หวังทองขนไก่ซีเกมส์ ชี้ต้องปรับเยอะ ทั้งนี้ เขาได้ดร็อปการเรียนเมื่อครั้งเป็นนักศึกษาคณะวิศวกรรมศาสตร์ มหาวิทยาลัยมหิดล ชั้นปีที่ 4 เพื่อเตรียมเข้าแข่งกีฬาแบดมินตันในโอลิมปิกฤดูร้อน 2000 ที่ซิดนีย์

พ.ศ. 2545 เทศนาจับคู่กับปราโมทย์ ธีระวิวัฒน์ เข้าแข่งขันกีฬาแบดมินตันในเอเชียนเกมส์ 2002 ที่ซึ่งทั้งคู่ได้รับรางวัลเหรียญเงินประเภทชายคู่ ต่อมาใน พ.ศ. 2547 เทศนาได้เข้าแข่งขันกีฬาแบดมินตันในโอลิมปิกฤดูร้อน 2004 ประเภทชายคู่ร่วมกับปราโมทย์ ธีระวิวัฒน์ โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก หลังจากนั้น พวกเขาเป็นฝ่ายแพ้ในรอบ 16 คนสุดท้ายต่อจง เถิงฝู และหลี่ ว่านหัว จากประเทศมาเลเซีย

วันที่ 3 กรกฎาคม พ.ศ. 2550 เทศนาจับคู่กับสุดเขต ประภากมล เข้าแข่งขันแบดมินตันเอสซีจีไทยแลนด์โอเพน 2007 ประเภทชายคู่ รอบควอลิฟาย ซึ่งทั้งสองเป็นฝ่ายชนะอังกุน นูโกรโฮ และเดวิน ลาฮาร์ดี ฟิเทียวาน จากประเทศอินโดนีเซีย ด้วยคะแนน 21–14, 21–16 ส่วนในวันที่ 5 กรกฎาคม ทั้งคู่เป็นฝ่ายชนะฮุย โฮเว่ย และพรูตรา ทานามา จากฮ่องกง ที่ 2 ต่อ 1 เซต ด้วยคะแนน 21–14, 18–21, 21–12 โดยผ่านเข้าสู่รอบสอง ที่ซึ่งได้พบกับโมฮัมหมัด ซากรี อับดุล ลาตีฟ และโมฮัมหมัด ทาซารี จากประเทศมาเลเซียSport - Manager Online - 'สุดเขต-เทศนา' ลิ่วรอบ 2 แบดฯไทยแลนด์โอเพ่น

 ผลงานการฝึกสอน 
เทศนา พันธ์วิศวาส เป็นหนึ่งในผู้อยู่เบื้องหลังความสำเร็จของทรัพย์สิรี แต้รัตนชัย ที่ซึ่งเธอได้รับรางวัลเหรียญทองจากการแข่งขันกีฬาแบดมินตันในโอลิมปิกเยาวชนฤดูร้อน 2010 ประเภทเยาวชนหญิงเดี่ยวเอสซีจีมอบเงินให้ 'ปอป้อ' - กรุงเทพธุรกิจ ออนไลน์ และเทศนายังเป็นผู้ฝึกสอนนักกีฬาแบดมินตันเยาวชนทีมชาติไทย ชุดเข้าแข่งขันเวิลด์จูเนียร์แชมเปียนชิพ 2012 ประเภททีมผสม ที่จังหวัดชิบะ ประเทศญี่ปุ่น ตลอดจนเป็นผู้จัดการทีมและผู้ฝึกสอนชุดเยาวชนรุ่นอายุไม่เกิน 19 ปีชิงแชมป์เอเชีย 2013 ที่รัฐซาบะฮ์ ประเทศมาเลเซียกีฬา - หนุ่มโอ๊ตควงน้องครีมแบดมินตันเด็กไทย สู้ศึกเยาวชนชิงแชมป์เอเซีย 2013 ที่มาเลเซียข่าวขนไก่เยาวชนลุยชิงอช. - Siamrath.co.thศึกขนไก่วัยโจ๋เอเชีย เวทีแจ้งเกิดว่าที่ซุป′ตาร์หน้าใหม่ : ประชาชาติธุรกิจ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๑๙ ตอนที่ ๒๒ ข หน้า ๑๙, ๔ ธันวาคม ๒๕๔๕
 อ้างอิง
# พล เริงประเสริฐวิทย์
พันเอก (พิเศษ) พล เริงประเสริฐวิทย์ (1 พฤศจิกายน พ.ศ. 2473 - 24 พฤศจิกายน พ.ศ. 2539) อดีตรัฐมนตรีช่วยว่าการกระทรวงคมนาคม อดีตรัฐมนตรีประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดอุทัยธานี

 ประวัติ 
พ.อ.พิเศษ พล เริงประเสริฐวิทย์ เกิดเมื่อวันที่ 1 พฤศจิกายน พ.ศ. 2473ประวัติย่อ  พันเอก พล เริงประเสริฐวิทย์ ที่ตำบลอุทัยใหม่ อำเภอเมือง จังหวัดอุทัยธานี สำเร็จการศึกษาจากโรงเรียนนายร้อยพระจุลจอมเกล้า และ โรงเรียนเสนาธิการทหารบก ภาพและประวัติสมาชิกรัฐสภา พ.ศ. 2531. สำนักงานเลขารัฐสภา. 2531

 งานการเมือง 
พ.อ.พิเศษ พล ลงรับสมัครเลือกตั้งสมาชิกสภาผู้แทนราษฎรจังหวัดอุทัยธานี ในการเลือกตั้ง พ.ศ. 2522 และได้รับเลือกเรื่อยมา จนถึง พ.ศ. 2538ศูนย์ข้อมูลนักการเมือง 

พ.อ.พิเศษ พล ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2523 ในรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรี (ครม. 42 และ 45) ในรัฐบาลพลเอกเปรม ติณสูลานนท์พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย) และ พลเอกชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย)

พ.อ.พิเศษ พล เป็นหัวหน้าพรรคคนแรกของพรรคสยามประชาธิปไตยราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง (สยามประชาธิปไตย) เล่ม 100 ตอนที่ 8 วันที่ 20 มกราคม 2526 ซึ่งต่อมาเปลี่ยนชื่อเป็นพรรคสหประชาธิปไตย

 สมาชิกสภาผู้แทนราษฎร 
พ.อ.พิเศษ เริงประเสริฐวิทย์ ได้รับการเลือกตั้งเป็นสมาชิกสภาผู้แทนราษฎรทั้งหมด ดังนี้
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุทัยธานี สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุทัยธานี สังกัดพรรคสยามประชาธิปไตย → พรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุทัยธานี สังกัดพรรคสหประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุทัยธานี สังกัดพรรคสหประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุทัยธานี สังกัดพรรคปวงชนชาวไทย (พ.ศ. 2525)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุทัยธานี สังกัดพรรคความหวังใหม่

 ถึงแก่อนิจกรรม 
พ.อ.พิเศษ พล เริงประเสริฐวิทย์ เสียชีวิตเมื่อวันที่ 24 พฤศจิกายน พ.ศ. 2539อนุสรณ์งานพระราชทานเพลิงศพ พันเอก (พิเศษ) พล เริงประเสริฐวิทย์ สิริอายุรวม 66 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง หน้า ๑, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๔๑, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๗๖ ตอนที่ ๑๕ ง หน้า ๑๗๕, ๒๗ มกราคม ๒๕๐๒
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๗ ง ฉบับพิเศษ หน้า ๓๓, ๒๑ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๑ ตอนที่ ๒๒๙ ง ฉบับพิเศษ หน้า ๑๐๗๒, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๘๑ ตอนที่ ๙๐ ง หน้า ๒๔๖๐, ๒๒ กันยายน ๒๕๐๗
 พ.ศ. 2500 – 80px เหรียญงานฉลอง 25 พุทธศตวรรษ
# โอภาส รองเงิน
โอภาส รองเงิน (เกิด 14 พฤษภาคม พ.ศ. 2492) อดีตสมาชิกสภาผู้แทนราษฎรจังหวัดพัทลุง 3 สมัย และอดีตสมาชิกวุฒิสภาจังหวัดพัทลุง

 ประวัติ 
โอภาส รองเงิน เกิดเมื่อวันที่ 14 พฤษภาคม พ.ศ. 2492 เป็นบุตรของนายอ่ำ รองเงิน และ นางหนูจับ รองเงิน สำเร็จการศึกษาระดับปริญญาตรี ศิลปศาสตรบัณฑิต (รัฐศาสตร์) จาก มหาวิทยาลัยเชียงใหม่ สมรสกับนางวนิดา รองเงิน (สกุลเดิม : อินทรกุล) มีบุตรสาวคือแพทย์หญิงภาสินี รองเงิน 

การทำงาน
โอภาส เคยรับราชการเป็นปลัดอำเภอปากพะยูน เมื่อปี พ.ศ. 2519 ต่อมาดำรงตำแหน่งปลัดอำเภอเมืองนครศรีธรรมราช เมื่อปี พ.ศ. 2522 และได้ย้ายกลับมาเป็นปลัดอำเภอปากพะยูนอีกครั้งเมื่อปี พ.ศ. 2523 ต่อมาได้ย้ายไปเป็นปลัดอำเภอเมืองชุมพร เมื่อปี พ.ศ. 2525นักการเมืองถิ่นจังหวัดพัทลุง. สานิตย์ เพชรกาฬ สำนักวิจัยและพัฒนา สถาบันพระปกเกล้า. 2550

 งานการเมือง 
โอภาส ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2519 พร้อมกับบิดา แต่ได้รับเลือกตั้งครั้งแรกใน พ.ศ. 2526 และได้รับจนถึง พ.ศ. 2531 ศูนย์ข้อมูลนักการเมือง เขาเคยเป็นกรรมการบริหารพรรคประชาชนประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค ในปี พ.ศ. 2531

ต่อมา ลงรับสมัครเลือกตั้งสมาชิกวุฒิสภาจังหวัดพัทลุง ใน พ.ศ. 2543 และได้รับเลือกตั้งในครั้งดังกล่าว

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เขาได้ลงสมัครรับเลือกตั้งอีกครั้ง แต่แพ้ให้กับนายวิสุทธิ์ ธรรมเพชรศึกเลือกตั้ง อบจ.พัทลุงเข้มข้น 3 ทีมท้าชิงเก้าอี้

 สมาชิกสภาผู้แทนราษฎร 
โอภาส รองเงิน ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพัทลุง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดพัทลุง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพัทลุง สังกัดพรรคประชาชน (พ.ศ. 2531) → พรรคเอกภาพ

 สมาชิกวุฒิสภา 
โอภาส รองเงิน ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดพัทลุง

 เครื่องราชอิสริยาภรณ์ 
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๙ ตอนที่ ๑๗๑ ง ฉบับพิเศษ หน้า ๑๑๒, ๑๗ พฤศจิกายน ๒๕๒๕
# อัลฟอนโซ มาเรีย เด ลีกูโอรี
นักบุญอัลฟอนโซ มาเรีย เด ลีกูโอรี  เป็นมุขนายกโรมันคาทอลิกชาวอิตาลี ผู้ก่อตั้งคณะพระมหาไถ่ และมีผลงานเขียนสำคัญเกี่ยวกับเทววิทยาศีลธรรม หลังจากมรณกรรมได้รับการประกาศเป็นนักบุญและนักปราชญ์แห่งคริสตจักร

 ประวัติ 
นักบุญอัลฟอนโซ มาเรีย เด ลีกูโอรี มีชื่อเต็มว่าอัลฟอนโซ มาเรีย อันโตนีโอ โจวันนี กอสโม ดามีอาโน มีเกเล กัสปาร์โด เด ลีกูโอรี (Alfonso Maria Antonio Giovanni Cosmo Damiano Michele Gaspardo de Liguori) เกิดเมื่อวันที่ 27 กันยายน ค.ศ. 1696 เป็นบุตรชายคนโตของเรือเอกจูเซปเป ลีกูโอรี ขุนนางชาวเนเปิลส์ กับนางอันนา มาเรีย กาเตรีนา กาวาลีเอรี สตรีเชื้อสายสเปน 

อัลซอนโซเข้าเรียนที่มหาวิทยาลัยเนเปิลส์จนจบปริญญาเอกด้านนิติศาสตร์ตั้งแต่อายุเพียง 16 ปี เมื่อทำงานเขารู้สึกเบื่อโลกจึงลาออกจากงาน แล้วตัดสินใจบวช แม้จะถูกครอบครัวคัดค้านอย่างหนักแต่ที่สุดก็ได้รับอนุญาต อัลฟอนโซได้รับศีลอนุกรมขั้นบาทหลวงเมื่อวันที่ 21 ธันวาคม ค.ศ. 1726 หลักจากนั้นท่านได้ปฏิบัติศาสนกิจที่เมืองเนเปิลส์ และได้ก่อตั้งคณะนักบวชชายชื่อ "คณะพระมหาไถ่" ขึ้นในปี ค.ศ. 1732 โดยมีจุดประสงค์เพื่อให้มีนักบวชคอยดูแลทุกข์สุขและสอนศาสนาให้กับผู้ด้อยโอกาส ต่อมาได้ตั้งคณะนักบวชหญิงในชื่อเดียวกัน ทั้งสองคณะได้รับการรับรองจากสมเด็จพระสันตะปาปาเบเนดิกต์ที่ 14 ในปี ค.ศ. 1749 และ 1750 ตามลำดับ

บาทหลวงอัลฟอนโซปฏิเสธจะรับตำแหน่งบิชอปแห่งปาเลร์โม แต่สุดท้ายก็จำต้องรับตำแหน่งบิชอปแห่งซันตากาทาดีโกตีในปี ค.ศ. 1762 ตลอดช่วงเวลาที่ดำรงตำแหน่ง ท่านได้เลี้ยงอาหารคนจน ให้การศึกษาแก่ครอบครัวต่าง ๆ ก่อตั้งเซมินารีและบ้านนักบวช สอนและเขียนตำราทางด้านเทววิทยา การทำงานหนักทำให้ที่สุดท่านป่วยด้วยโรครูมาติซึม อาการทรุดหนักขึ้นเรื่อย ๆ จนท่านขอเกษียณจากตำแหน่งและเป็นมุขนายกกิตติคุณตั้งแต่ ค.ศ. 1775 จนถึงแก่กรรมเมื่อวันที่ 1 สิงหาคม ค.ศ. 1787

 เกียรติยศหลังมรณกรรม 
บิชอปอัลฟอนโซ มาเรีย เด ลีกูโอรี ได้รับการประกาศเป็นบุญราศีโดยสมเด็จพระสันตะปาปาปิอุสที่ 7 เมื่อวันที่ 15 กันยายน ค.ศ. 1816 และได้รับการประกาศเป็นนักบุญโดยสมเด็จพระสันตะปาปาเกรกอรีที่ 16 เมื่อวันที่ 26 พฤษภาคม ค.ศ. 1839 นอกจากนี้ยังได้รับยกย่องจากสมเด็จพระสันตะปาปาปิอุสที่ 9 ให้เป็นนักปราชญ์แห่งคริสตจักรตั้งแต่ปี ค.ศ. 1871
# สุรชัย เลี้ยงบุญเลิศชัย
สุรชัย เลี้ยงบุญเลิศชัย (เกิด 15 มกราคม พ.ศ. 2496) อดีตสมาชิกวุฒิสภา อดีตรองประธานสภานิติบัญญัติแห่งชาติ คนที่ 1 เป็นกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560 เป็นอดีตรักษาการประธานวุฒิสภา และอดีตรักษาการประธานรัฐสภาอดีตรองประธานวุฒิสภา คนที่ 1 และอดีตสมาชิกวุฒิสภาแบบสรรหา เป็นนักกฎหมายและเนติบัณฑิตไทย

 ประวัติ 
นายสุรชัย เลี้ยงบุญเลิศชัย มีชื่อเล่นว่า สิงห์โต เกิดวันที่ 15 มกราคม พ.ศ. 2496 พ่อชื่อ “ก๊กยู้ แซ่เบ้” แม่ชื่อ “อั๊ง แซ่เบ้” มีพี่ชายและพี่สาวรวม 7 คน ได้แก่ นายสุรินทร์ เลี้ยงบุญเลิศชัย (เสียชีวิตแล้ว), นางวราภรณ์ วิชชุลดา (เสียชีวิตแล้ว), นายสุเทพ เลี้ยงบุญเลิศชัย (เสียชีวิตแล้ว) , นายสุทัศน์ เลี้ยงบุญเลิศชัย, นางวราลักษณ์ บุญฤทธิ์, นางสมศรี วชิรพนัง และนายมงคล เลี้ยงบุญเลิศชัย (เสียชีวิตแล้ว) คู่สมรสชื่อ นางอรนันท์ เลี้ยงบุญเลิศชัย อยู่การไฟฟ้าฝ่ายผลิตแห่งประเทศไทย (กฟผ.) 

จบการศึกษา นิติศาสตรบัณฑิต มหาวิทยาลัยธรรมศาสตร์ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา

วันที่ 1 ตุลาคม 2555 มีประกาศวุฒิสภาแต่งตั้งให้นายพิสัณห์โชค รตารุณ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานวุฒิสภา คนที่หนึ่ง 

วันที่ 9 พฤษภาคม 2557  มีมติวุฒิสภาให้เขาเป็นประธานวุฒิสภา

วันที่ 18 สิงหาคม 2557 มีประกาศสภานิติบัญญัติแห่งชาติแต่งตั้งให้นายพิสัณห์โชค รตารุณ เป็นข้าราชการรัฐสภาฝ่ายการเมือง ตำแหน่งเลขานุการรองประธานสภานิติบัญญัติแห่งชาติ คนที่หนึ่ง 

วันที่ 15 สิงหาคม 2558 มีประกาศสภานิติบัญญัติแห่งชาติแต่งตั้งให้สมเกียรติ รอดเจริญ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัย โดยพ้นจากตำแหน่งเมื่อวันที่ 1 กรกฎาคม พ.ศ. 2559

 การทำงาน 
สมาชิกสภาร่างรัฐธรรมนูญไทย พ.ศ. 2550
สมาชิกวุฒิสภาไทย ชุดที่ 10 จากการสรรหาสมาชิกวุฒิสภาไทย พ.ศ. 2551 พ.ศ. 2551-2554
สมาชิกวุฒิสภา จากการสรรหาสมาชิกวุฒิสภาไทย พ.ศ. 2554 พ.ศ. 2554-2557
ประธานคณะกรรมาธิการทรัพยากรธรรมชาติและสิ่งแวดล้อม วุฒิสภา พ.ศ. 2551-2555
รองประธานวุฒิสภา คนที่หนึ่ง พ.ศ. 2555-2557
รองประธานสภานิติบัญญัติแห่งชาติ (ประเทศไทย) พ.ศ. 2557 คนที่หนึ่ง พ.ศ. 2557-2562
สมาชิกวุฒิสภาไทย ชุดที่ 12

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๔, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๐, เล่ม ๑๒๕ ตอนที่ ๒ ข หน้า ๒๘, ๗ มกราคม ๒๕๕๑
# เกริกเกียรติ พันธุ์พิพัฒน์
ผู้ช่วยศาสตราจารย์ เกริกเกียรติ พันธุ์พิพัฒน์ (ไม่ทราบวันเกิด – 28 กรกฎาคม พ.ศ. 2556) เป็นทั้งอาจารย์คณะนิเทศศาสตร์ จุฬาลงกรณ์มหาวิทยาลัย และนักแสดงชาวไทย

 ประวัติ 
เกริกเกียรติ พันธุ์พิพัฒน์ สำเร็จการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ และระดับปริญญาโทจากมหาวิทยาลัยฮาวาย นอกจากนี้ เขายังมีผลงานในวงการบันเทิงหลายเรื่อง อาทิ แผ่นดินของเรา, ซอยปรารถนา, เงาอโศก, เลือกแล้วคือเธอ, ร้อยเล่ห์เสน่ห์ร้าย, ห้องหุ่น และ 14 ตุลา สงครามประชาชน ส่วนผลงานเด่น คือ รับบทเป็นครูสิน ในภาพยนตร์โหมโรง และบทพรานเจ้ย ในละครคุณชายรัชชานนท์มะเร็งปอดคร่า!เกริกเกียรติผู้รับบทพรานเจ้ย : บันเทิง : ข่าวทั่วไป : คมชัดลึก

ณ วันที่ 28 กรกฎาคม พ.ศ. 2556 เกริกเกียรติ พันธุ์พิพัฒน์ ได้เสียชีวิตลงด้วยมะเร็งปอดบันเทิง - อาลัย!'เกริกเกียรติ พันธุ์พิพัฒน์' เสียชีวิตแล้วหลังป่วยมะเร็งปอด

 ผลงานการแสดง 
 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2547  โหมโรง  ครูสิน   พ.ศ. 2554  ฝนตกขึ้นฟ้า     พ.ศ. 2555  จัน ดารา  เสด็จพระองค์ชาย  

 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2539  แผ่นดินของเรา  ช่อง    2540  ซอยปรารถนา 2500  ช่อง    2542  เงาอโศก  ช่อง 7 สายัณห์ มหัทธาดา (คุณตึ๋ง) 2543  พินัยกรรม  ช่อง 5  มรว.มารุต  25xx  เลือกแล้วคือเธอ  ช่อง    2543  รอยรัก รอยอดีต  ช่อง 5    2544  ลูกทาส  ช่อง 5    ทายาทอสูร  ช่อง 7     เงาปริศนา  ช่อง 7     2545  ร้อยเล่ห์เสน่ห์ร้าย  ช่อง 5    2546  ห้องหุ่น  ช่อง 7  หุ่นท่านเจ้าคุณ  2548  ในฝัน  ช่อง 9  ท่านนายพลตรีสุริเทพแห่งบุรีระสุรีรัตน์   รับเชิญ บันทึกจาก(ลูก)ผู้ชาย  ช่อง 3  ลุงเด่น  รับเชิญ 2555  ขุนเดช  ช่อง 7  รัฐมนตรีปราชญ์  สาวน้อย  ช่อง 9  พระยาธรรมนูญ  แก้วกลางดง  ช่อง 8    รับเชิญ 2556  คุณชายรัชชานนท์  ช่อง 3  พรานเจ้ย 

 รางวัลที่ได้รับ 
 พ.ศ. 2554 - ผู้แสดงสมทบชายยอดเยี่ยม รางวัลภาพยนตร์ไทย ชมรมวิจารณ์บันเทิง ครั้งที่ 20 จากภาพยนตร์ฝนตกขึ้นฟ้า

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๓๖ ง ฉบับพิเศษ หน้า ๑๙, ๒๖ มีนาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๗ ตอนที่ ๖๔ ง ฉบับพิเศษ หน้า ๑๙, ๒๓ เมษายน ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๒๑๓, ๑๐ มีนาคม ๒๕๔๗
# ปลาไจแอนท์แทนกันยีกา
ปลาไจแอนท์แทนกันยีกา  ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae) 

เป็นปลาเพียงชนิดเดียวเท่านั้นที่อยู่ในสกุล Boulengerochromis และเผ่า Boulengerochromini  โดยดั้งเดิมปลาไจแอนท์แทนกันยีกาเคยใช้ชื่อวิทยาศาสตร์ว่า Tilapia microlepis โดย จอร์จ อัลเบิร์ต บุลเลเยอร์ ในปี ค.ศ. 1899 ต่อมาได้เปลี่ยนสกุลเพื่อเป็นเกียรติแก่บุลเลเยอร์ โดย ฌาคส์ เพลเลกริน นักสัตววิทยาชาวฝรั่งเศส ในปี ค.ศ. 1904

ปลาไจแอนท์แทงกันยีกา เป็นปลาที่มีขนาดใหญ่ที่สุดในวงศ์ปลาหมอสีหน้า 159, สาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8 โดยเป็นปลาที่พบได้เฉพาะทะเลสาบแทนกันยีกาเท่านั้น มีความยาวเต็มที่ได้ถึง 90 เซนติเมตร และ 75 เซนติเมตรในตัวเมียBailey, M. (18 March 2011). The 10 biggest cichlids.  Practical Fishkeeping โดยตัวผู้จะมีสีสันสดสวยกว่าและมีขนาดใหญ่กว่าตัวเมีย

เป็นปลาที่อาศัยอยู่บริเวณพื้นทะเลสาบที่เป็นพื้นทราย อาศัยอยู่ในน้ำลึกและเย็น ตัวเมียวางไข่ได้คราวละมากกว่า 10,000 ฟอง นิยมเลี้ยงเป็นปลาสวยงาม ซึ่งปัจจุบันสามารถเพาะขยายพันธุ์ได้ในที่เลี้ยงและสามารถเพาะขยายพันธุ์ในน้ำตื้นได้ด้วยBoulengerochromis microlepis
# ทุพภิกขภัยในเกาหลีเหนือ
ทุพภิกขภัยในเกาหลีเหนือ หรือ อาร์ดอส มาร์ช (ฮันกึล: ,) เกิดขึ้นในประเทศเกาหลีเหนือ ตั้งแต่ ค.ศ. 1994 ถึง ค.ศ. 1998Hagard, Stephan and Noland, Marcus (2007). Famine in North Korea: markets, aid and reform. Columbia University Press:New York เป็นทุพภิกขภัยที่มีผู้เสียชีวิตประมาณ 240,000 - 3,500,000 คน เนื่องจากเป็นโรคขาดสารอาหารNoland, Marcus, Sherman Robinson and Tao Wang, Famine in North Korea: Causes and Cures , Institute for International Economics.Spoorenberg, Thomas; Schwekendiek, Daniel. "Demographic Changes in North Korea: 1993–2008", Population and Development Review, 38(1), pp. 133-158.

 การบริจาคอาหารจากต่างประเทศ 
+ การบริจาคอาหารจากต่างประเทศ (หนี่งพันตัน) ผู้บริจาค 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 ทั้งหมด เกาหลีใต้  150    3   60   48   12  352  198  458  542  407  493   80  431   59     23   3,314 จีน 	100	150	151	201	280	420	330	212	132	451207	264		116			3,015 สหรัฐอเมริกา		22	193	231	589	351	319	222	47	105	28			171	121	1		2,400 อื่น	394	380	501	361	198	248	571	168	143	201	125	20	26	145	61	71	47	3,661 ทั้งหมด  544  505  904  791 1,000 1,231 1,508 1,178  944  845 1,097  307  721  375  298   95   4712,390
# พงส์ สารสิน
พงส์ สารสิน (16 กรกฎาคม พ.ศ. 2470 – 3 กุมภาพันธ์ พ.ศ. 2564) อดีตรองนายกรัฐมนตรี อดีตสมาชิกสภาผู้แทนราษฎรจังหวัดขอนแก่น 2 สมัย และอดีตเลขาธิการพรรคกิจสังคม

 ประวัติ 
นายพงส์ สารสิน (ชื่อเดิม : พงส์สิริ) เกิดเมื่อวันที่ 16 กรกฎาคม พ.ศ. 2470 เป็นบุตรชายคนโตของนายพจน์ สารสิน อดีตนายกรัฐมนตรีคนที่ 9 ของไทย กับ ท่านผู้หญิงสิริ สารสิน สำเร็จการศึกษาระดับปริญญาตรี สาขาบัญชี จากมหาวิทยาลัยบอสตันภาพและประวัติสมาชิกรัฐสภา พ.ศ. 2531. สำนักงานเลขารัฐสภา. 2531 สมรสกับคุณหญิงมาลินี วรรณพฤกษ์ มีบุตร-ธิดา 3 คน ได้แก่ นางพาสินี ลิ่มอติบูลย์ นางวัลลิยา สารสิน และ นายพรวุฒิ สารสิน 

พงส์ ถึงแก่อนิจกรรม เมื่อวันที่ 3 กุมภาพันธ์ พ.ศ. 2564 สิริอายุรวม 93 ปี โดยในวันที่ 4 กุมภาพันธ์ พ.ศ. 2564 พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อมฯ พระราชทานน้ำหลวงอาบศพ ณ ศาลา 100 ปี วัดเบญจมบพิตรดุสิตวนาราม

 การทำงาน 
พงส์เริ่มทำงานที่ ธนาคารแห่งประเทศไทย ต่อมาลาออก และทำงานที่กรมประมวลข่าว ช่วงกลางปี พ.ศ. 2495 ถึง พ.ศ. 2500 จึงลาออกมาอยู่บริษัทไทยน้ำทิพย์เริ่มในตำแหน่งผู้ช่วยผู้จัดการ

 งานการเมือง 
พงส์ เข้าสู่วงการการเมืองด้วยการเป็นสมาชิกสภานิติบัญญัติแห่งชาติ ใน พ.ศ. 2516 ต่อมาได้เป็น สมาชิกวุฒิสภา ในปี พ.ศ. 2519 ต่อมาร่วมกับหม่อมราชวงศ์คึกฤทธิ์ ปราโมช ก่อตั้งพรรคกิจสังคม และดำรงตำแหน่งเลขาธิการพรรค ใน พ.ศ. 2527

พงส์ ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัยศูนย์ข้อมูลนักการเมือง 

พงส์ ได้รับโปรดเกล้าฯ แต่งตั้งให้เป็นรองนายกรัฐมนตรี เมื่อ พ.ศ. 2529 ในรัฐบาลพลเอกเปรม ติณสูลานนท์ และ พ.ศ. 2531 ในรัฐบาลพลเอกชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย) และพ้นจากตำแหน่งในเดือนสิงหาคม พ.ศ. 2533พระบรมราชโองการ ประกาศ ให้รัฐมนตรีพ้นจากตำแหน่ง และตั้งรัฐมนตรี (ให้รัฐมนตรีพ้นจากตำแหน่ง ๑๗ ราย และตั้งรัฐมนตรี จำนวน ๒๐ ราย)

 สมาชิกสภาผู้แทนราษฎร 
พงส์ สารสิน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดขอนแก่น สังกัดพรรคกิจสังคม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๑, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๓, ๓ ธันวาคม ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๑๙ ตอนที่ ๗ ข หน้า ๑, ๔ พฤษภาคม ๒๕๔๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชรุจิ, เล่ม ๗๗ ตอนที่ ๒๒ ง หน้า ๙๓๙, ๒๒ มีนาคม ๒๕๐๓